Edustajiston 2/2026 kokouksen päätökset

Elina Pitkänen
2026-04-27T14:00:00Z

Itä-Suomen yliopiston ylioppilaskunnan (ISYY) edustajisto kokousti toisen kerran tänä vuonna keskiviikkona 15.4.2026.

Kokouksessa edustajisto

merkitsi vuoden 2025 vuosikertomuksen tiedoksi.

hyväksyi ISYYn tilinpäätöksen kaudelta 1.1.–31.12.2025 sekä myönsi tili- ja vastuuvapauden tilivelvollisille samalta kaudelta.

valitsi tilikauden 2026 tilintarkastajaksi tilintarkastusyhteisö Saimaa Audit Oy:n/Jere Niskanen.

hyväksyi liittokokousdelegaatiopaikkojen jaon vuosille 2026–2027. Edustajistoryhmien tulee nimetä edustajansa vuoden 2026 liittokokoukseen 30.9.2026 mennessä. Hallitus voi valita puuttuvat edustajat, mikäli ryhmät eivät ole esittäneet omia edustajiaan määräaikaan mennessä.

valitsi Emilia Enroth ISYYn ehdokkaaksi SYL ry:n vuoden 2027 hallituksen puheenjohtajaksi ja Emilia Kivikosken ISYYn ehdokkaaksi SYL ry:n vuoden 2027 hallituksen jäseneksi.

päätti olla perustamatta uutta valiokuntaa.

hyväksyi Henri-Rinta Koivulan toivomusponnen siitä, että ISYYn hallitus lähestyisi kampuskaupunkeja mahdollisuudesta saada ISYYn opiskelijaedustajat Joensuun ja Kuopion kaupunginvaltuustoon.

Kokouksen pöytäkirja, pdf on julkaistu 27.4. ISYYn verkkosivujen Materiaalipankkiin > Edustajiston toiminta > Pöytäkirjat.

Edustajisto kokoustaa seuraavan kerran syyslukukaudella.

Lisätietoja:

Ilmari Mäkelä, edustajiston 2. varapuheenjohtaja, Itä-Suomen yliopiston ylioppilaskunta (ISYY), evpj2(at)isyy.fi